**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: XXXX

ПИБ: XXXXX

Број рачуна: XXXXX који се води код Управе за трезор

(у даљем тексту: Купац)

**ДОБАВЉАЧ:**

**PFIZER SRB d.o.o., Трешњиног цвета бр. 1, из Београда, кога заступа директор Mohamed Moustafa Abdalla Mohamed Hammam**

Матични број: 07449330

ПИБ: 100832848

Број рачуна: 205-2056-31 који се води код Комерцијалне банке а.д.

(у даљем тексту: Добављач)

Дана \_\_.\_\_.\_\_\_\_. године закључују

**УГОВОР БР.ХХХ**

**ЗА ЈАВНУ НАБАВКУ ЛЕКОВА ЗА ЛЕЧЕЊЕ РЕТКИХ БОЛЕСТИ КОЈИ СЕ ФИНАНСИРАЈУ ИЗ СРЕДСТАВА ОБАВЕЗНОГ ЗДРАВСТВЕНОГ ОСИГУРАЊА**

**ЗА ПАРТИЈУ/Е \_\_\_\_\_\_\_**

**КПП\_\_\_\_\_\_\_\_**

1. **УВОДНЕ НАПОМЕНЕ И КОНСТАТАЦИЈЕ**
   1. Купац и Добављач у уводу констатују:
      1. да је Републички фонд за здравствено осигурање спровео отворени поступак јавне набавке Лекова за лечење ретких болести, број јавне набавке: 404-1-110/21-11,
      2. да је Републички фонд за здравствено осигурање закључио оквирни споразум са добављачем Pfizer SRB d.o.o. на основу Одлуке бр. 404-1-11/21-32 од 23.06.2021. године,
      3. да овај уговор о јавној набавци закључују у складу са оквирним споразумом бр. 37-3/21 од 25.06.2021. године (у даљем тексту: Оквирни спорaзум),
   2. На сва питања која нису уређена овим уговором, примењују се одредбе оквирног споразума из става 1. овог члана Уговора,
2. **ПРЕДМЕТ УГОВОРА**
   1. Предмет уговора је куповина добара, наведених у Спецификацији лекова са ценама (Прилог 1), која се налази у прилогу овог уговора и чини његов саставни део.
   2. Купац је у обавези да изврши куповину уговорених добара и у целости реализује овај уговор.
3. **ЦЕНА И ПЛАЋАЊЕ**
   1. Цене из овог Уговора су јединичне цене наведене у Спецификацији лекова са ценама (Прилог 1), које одговарају ценама из оквирног споразума.
   2. Фонд плаћа, у име и за рачун Купца, испоручене количине по уговореним јединичним ценама, увећаним за износ ПДВ-а, у року од 90 дана од дана пријема фактуре. Добављач је у обавези да за испоручене лекове један примерак отпремнице и фактуре, односно отпремнице-фактуре достави у електронској форми надлежној филијали Фонда.
   3. Добављач је у обавези да за испоручена добра један примерак отпремнице и фактуре, односно отпремнице – фактуре достави у електронској форми надлежној филијали Републичког фонда, и то: као скениран документ путем веб апликације „Портал финансија - документација“ и у електронској форми путем веб сервиса РФЗО, у складу са Техничким упутством за коришћење веб сервиса РФЗО, у циљу успостављања ефикаснијег управљања и контроле трошкова лечења осигураних лица РФЗО.
   4. Добављач је дужан да, приликом испостављања фактуре, поступи у складу са чланом 4а. Закона о роковима измирења новчаних обавеза у комерцијалним трансакцијама („Службени гласник РС“ бр. 119/12, 68/15, 113/17 и 91/19), као и чланом 3. Правилника о начину и поступку регистровања фактура, односно других захтева за исплату, као и начину вођења и садржаја централног регистра фактура („Службени гласник РС“ бр. 7/18, 59/18 и 8/19).
   5. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буџетски систем, односно Законом којим се уређује здравствена заштита.
   6. Уговорена цена мења се у случају да због измене Одлуке о највишим ценама лекова за употребу у хуманој медицини, чији је режим издавања на рецепт дође до промене цене лека услед које цена из уговора постаје виша од цене из Одлуке. У том случају, ценом из овог уговора сматраће се цена из Одлуке, која се аутоматски примењује, даном ступања на снагу Одлуке, без закључивања Анекса.
   7. Уколико током трајања овог уговора Добављач достави Фонду захтев за умањење цене лека који је предмет овог уговора, ценом из овог уговора сматраће се цена лека из захтева Добављача, о чему ће бити закључен анекс уговора, а након закључења анекса оквирног споразума.
   8. Укупна вредност уговора јесте укупна вредност за све количине наведене у Спецификацији лекова са ценама (Прилог 1), са урачунатим ПДВ-ом и износи \_\_\_\_\_\_\_\_\_\_\_\_\_\_ динара.

***Напомена: (уколико је предмет уговора само лек, односно лекови који нису регистровани у Републици Србији, тачка 3.6. се брише)***

1. **ИСПОРУКА** 
   1. Испорука је сукцесивна и врши се према потребама Купца.
   2. Добављач се обавезује да ће укупно уговорену количину добара, из члана 2. овог уговора испоручити Купцу према потребама Купца, и то у року од 72 сата од дана пријема писменог захтева купца.
   3. Место испоруке је \_\_\_\_\_\_\_\_\_\_\_\_ *(унети место испоруке)*.
   4. Уз сваку испоруку Добављач ће доставити отпремницу Купцу, потписану од стране овлашћеног лица Купца.
2. **УГОВОРНА КАЗНА**
   1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности без ПДВ-а предметног добра за које је прекорачио рок испоруке, за сваки дан закашњења, али не више од 5% вредности добара испоручених са закашњењем.
   2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор.
3. **ВИША СИЛА**
   1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
   2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
4. **ИЗМЕНЕ УГОВОРА**
   1. Измене и допуне уговора могуће су у складу са чланом 158. - 161. Закона о јавним набавкама.
   2. Купац и Добављач су сагласни да ће се измене и допуне уговора вршити у писаној форми, о чему ће се сачинити Анекс уговора.
5. **СПОРОВИ**
   1. Уговорне стране су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
6. **РАСКИД УГОВОРА** 
   1. У случају битних повреда одредаба уговора или повреда које се понављају, уговор може да раскине свака уговорна страна, у целости или за поједину партију. У случају да се уговор раскида за поједину партију, за преостале партије уговор остаје на снази. Раскид уговора захтева се писаним путем, уз раскидни рок од 15 (петнаест) дана.
   2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
   3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
   4. Уговорна страна која је раскинула уговор је у обавези да о истом обавести Фонд, у року од 7 (седам) дана.
7. **СТУПАЊЕ НА СНАГУ УГОВОРА**
   1. Овај уговор закључује се даном потписивања обе уговорне стране и важи до испуњења уговорних обавеза.
8. **ЗАВРШНЕ ОДРЕДБЕ**
   1. Овај уговор је сачињен у \_\_ ( \_\_\_\_\_\_\_ ) истоветних примерка на српском језику, од којих се свакој уговорној страни уручују по \_\_ ( \_\_\_\_\_ ) примерка.
   2. Саставни део овог уговора је прилог бр. 1 – Спецификација лекова са ценама.